EVALUAREA NAȚIONALĂ PENTRU ABSOLVENȚII CLASEI a VIII-a

Anul școlar 2020 – 2021

Limba și literatura română pentru școlile și secțiile cu predare în limba maghiară

**Subiectul I**

Citește fiecare dintre textele de mai jos pentru a putea răspunde cerințelor formulate.

**Textul 1**

Petrecerea timpului liber în familie reprezintă o modalitate de consolidare a relației dintre părinți și copii. Prin diferite activități la îndemână, care necesită costuri minime, legăturile dintre membrii familiei pot fi îmbunătățite și presărate cu amintiri frumoase, momente creative și emoții constructive.

Pentru a satisfice nevoile copiilor și ale adulților e important ca familia să aibă o **organizare** a activităților zilnice, săptămânale sau ocazionale. Fiecare familie are propriile reguli, astfel că se ştie cine ce ar trebui să facă, ce anume, când, în ce ordine şi cât de des. Rutina îi ajută pe membrii familiei să facă față tuturor „provocărilor” de zi cu zi în mod eficient, satisface nevoile fiecăruia, îi oferă copilului siguranţă şi îl învaţă să fie ordonat și responsabil, pregătindu-l pentru viața de adult. Rutina nu presupune ca fiecare zi să arate la fel, ci respectarea unui program care să cuprindă activități petrecute împreună, având drept scop evitarea stresului, responsabilizarea copilului și consolidarea relațiilor în familie.

**Lectura** ar putea fi o pasiune care merită să fie dezvoltată chiar din primele zile de viață ale bebelușului care se obișnuiește cu vocile părinților, cu intonația, cu muzicalitatea limbii. La vârsta de grădiniță copilul învață mai ușor culorile cu ajutorul cărților ilustrate, spune el însuși poveștile sau poate recrea altele împreună cu părinții și frații. Se pot chiar inventa jocuri, pe baza poveștilor. Cititul poate reprezenta evadarea din cotidian, pătrunderea într-o lume magică ce acaparează copilul tot mai mult cu fiecare carte citită. Dacă este o activitate dobândită în familie, lectura devine așadar o necesitate.

**Plimbările prin natură**, în parcuri, grădini botanice sau păduri aduc relaxare, bună dispoziție și fac plăcere deopotrivă copiilor și adulților.

**Practicarea unor sporturi în aer liber** (fotbal, handbal sau volei, mersul cu rolele, cu bicicleta) invită la mișcare, socializare, întărirea unei relații de încredere între membrii familiei și îi poate insufla copilului spiritul de echipă și fairplay.

**Ascultarea unor piese muzicale** reprezintă o activitate plăcută la orice vârstă. Mersul la concerte cultivă gustul pentru diferite genuri muzicale, dar creează și un context în care membrii familiei împărtășesc emoții și entuziasm, dansează și se eliberează de grijile cotidiene.

**Pregătirea și servirea cinei** împreună este un moment de savurare a bucatelor, dar și a poveștilor de peste zi. În jurul mesei, părinții și copiii se pot hrăni fizic si spiritual prin discuții și râsete. Rutina zilnică și micile tabieturi pot aduce împreună membrii familiei, conturând relații bazate pe încredere și respect.

Prin aceste acțiuni, legăturile emoţionale se îmbogăţesc şi se consolidează, curajul copilului se dezvoltă, devine mai puternic, mai pregătit să reziste la efort. De asemenea, timpul liber este un moment potrivit în care copilul poate fi încurajat să-şi practice hobby-urile sau să-şi descopere noi talente. Este important să fie ghidat în alegerea activităţilor de timp liber pentru a-l împiedica să-l asocieze cu telefonul, televizorul sau calculatorul, deoarece numai aşa va fi un copil sănătos şi echilibrat emoţional.

(adaptare după <http://familycarebrand.ro>)

**Textul 2**

„Un lucru este caraghios în legătură cu mamele şi taţii. Chiar dacă propriul lor copil este cea mai enervantă zgaibă\* pe care ţi-o poţi închipui, ei totuşi cred că el sau ea este minunat(ă).

Unii părinţi merg şi mai departe. Devin atât de orbiţi de adoraţie încât ajung să se convingă că copilul lor are calităţi de geniu. (...)

      Cu totul accidental întâlneşti părinţi care sunt exact opusul celor descrişi mai sus şi nu manifestă niciun interes faţă de copiii lor, şi bineînţeles aceştia sunt cu mult mai răi decât cei care-şi strică copiii.

       Domnul şi doamna Wormwood erau doi astfel de părinţi. Aveau un băiat pe care-l chema Michael şi o fetiţă pe care o chema Matilda. Aceşti părinţi se uitau la Matilda mai ales, cu indiferență. (...)

       Este suficient de rău ca părinţii să trateze copiii obişnuiţi cu indiferență, dar devine încă mult mai rău când copilul cu pricina este neobişnuit, şi prin asta trebuie să se înţeleagă sensibil şi strălucitor la minte. Matilda le avea pe amândouă aceste calităţi, dar mai mult ca orice, era de o inteligenţă neobişnuită. Mintea ei era atât de flexibilă şi învăţa atât de repede, încât calitatea aceasta ar fi trebuit să fie evidentă pentru cei mai greoi la minte dintre părinţi.

       Dar domnul şi doamna Wormwood erau amândoi atât de tâmpi\* şi aşa de tare înfăşuraţi în meschina\* lor viaţă, încât nu observau nimic neobişnuit la fiica lor. Ca să spunem adevărul, mă îndoiesc că ar fi observat dacă s-ar fi târât\* prin casă cu un picior rupt. Fratele Matildei, Michael, era un băiat absolut normal, dar fetiţa, aşa cum spuneam, îţi sărea de la început în ochi. Pe când avea un an şi jumătate vorbirea ei era perfectă şi ştia la fel de multe cuvinte ca cei mai mulţi dintre adulţi. Părinţii ei, în loc s-o aplaude, îi spuneau răstit că fetiţele mici trebuie văzute şi nu auzite.

       Când avea trei ani învăţase să citească studiind singură ziarele şi revistele pe care le găsea prin casă. Pe la patru ani putea să citească repede şi bine şi începuse să caute cărţi. Singura carte din casa acestei luminate familii era una care se chema „Reţete simple”, care aparţinea mamei ei, şi după ce o citise în întregime şi învăţase toate reţetele pe de rost, realiză că voia ceva mai interesant.

— Tăticule, zise ea, crezi că ai putea să-mi cumperi o carte?

— O carte? – zise el. Ce vrei să faci cu zăpăcita de carte?

— Să citesc, tăticule.

 — Da' televizorul ce-are, pentru numele lui Dumnezeu? Ai un televizor frumos, cu ecran de 30 cm şi acum vrei şi carte?!

      Aproape în fiecare după–amiază Matilda era lăsată singură acasă. Fratele ei (cu patru ani mai mare) mergea la joacă. Tatăl mergea la lucru, iar mama ei se ducea să joace bingo într-un oraş la 12 km depărtare.

      Doamna Wormwood era pasionată să joace bingo şi juca cinci după-amieze pe săptămână.

      În după-amiaza zilei când tatăl ei refuzase să-i cumpere o carte, Matilda plecă ***singură*** la biblioteca publică a statului. Când ajunse se prezentă singură bibliotecarei, doamna Phelps şi întrebă dacă se putea aşeza acolo să citească. Doamna Phelps fusese puţin mirată de venirea unei fetiţe atât de mici neînsoţită de unul din părinţi, dar cu toate acestea îi spusese că era binevenită.

— Unde sunt, vă rog, cărţile pentru copii? întreabă Matilda.

 — Sunt acolo, pe rafturile de jos, îi răspunse doamna Phelps. Vrei să te ajut să găseşti una frumoasă cu multe poze?

 — Nu, mulţumesc, zise Matilda. Sunt sigură că mă descurc.

      Şi de atunci înainte, în fiecare după-amiază când mama ei pleca la bingo, Matilda alerga la bibliotecă. Drumul pană acolo îi lua numai zece minute şi astfel îi rămâneau două ore întregi să stea singură într-un colţ confortabil şi să devoreze\* o carte după alta.”

(Roald Dahl,  *Matilda,* text adaptat)

\* **zgáĭbă** - zgancă, coajă de bubă; *figurat-*femeĭe rea: *o zgaĭbă de femeĭe; a te ține de cineva ca zgaĭba,* a te tot ține de el.

\* **tâmp - c**are vădește lipsă de inteligență; prost; neghiob; tont; nătărău; nătâng;

\* **meschin –** 1) care urmărește interese personale mărunte; preocupat de interese neînsemnate. 2) care denotă lipsă de noblețe sufletească;

\* **a se târî -** a merge încet, cu greu, abia ducându-și picioarele;

\* **a devora o carte** - a citi o carte de la un capăt la altul cu mare interes, fără a-și întrerupe o clipă lectura.

Scrie, în dreptul fiecărui exercițiu, răspunsul pentru cerințele de mai jos cu privire la textul dat.

A.

1. Notează „X” în dreptul fiecărui enunț pentru a indica dacă este „adevărat” sau „fals”, bazându-te pe informațiile din Textul 1. 4 puncte

|  |  |  |
| --- | --- | --- |
| **Enunțul** | **Adevărat** | **Fals** |
| Dacă activitățile de timp liber sunt asociate cu telefonul, televizorul sau calculatorul, copilul va fi sănătos și echilibrat emoțional. |  |  |
| Ascultarea unor piese muzicale de către părinți împreună cu copiii lor aduce o stare de relaxare. |  |  |
| Sporturile în aer liber le dezvoltă copiilor spiritul de echipă și fairplay. |  |  |
| Activitățile din familie necesită costuri foarte mari. |  |  |

2. Rutina îi ajută pe membrii familiei:

a) să învețe mai ușor culorile la vârsta de grădiniță.

b) le poate insufla copiilor spiritul de echipă.

c) să facă față provocărilor de zi cu zi în mod eficient.

d) cultivă gustul pentru diferite genuri muzicale.

Scrie litera corespunzătoare răspunsului corect: 2 puncte

3. Notează „X” în dreptul fiecărui enunț pentru a indica dacă este „adevărat” sau „fals”, bazându-te pe informațiile din Textul 2. 4 puncte

|  |  |  |
| --- | --- | --- |
| **Enunțul** | **Adevărat** | **Fals** |
| Domnul Wormwood i-a cumpărat Matildei o carte. |  |  |
| Matilda era cu patru ani mai mică decât fratele ei, Michael. |  |  |
| În fiecare după-amiază, doamna Wormwood își însoțea fiica la  bibliotecă. |  |  |
| Matilda citea bine la vârsta de patru ani. |  |  |

1. La vârsta de trei ani, Matilda învață să citească:

a) de la televizor

b) studiind singură ziarele și revistele

c) la bibliotecă

d) la școală

Scrie litera corespunzătoare răspunsului corect: 2 puncte

1. Menționează, într-un enunț, care este atitudinea părinților față de Matilda. 6 puncte

...............................................................................................................................................................................................................................................................................................................................................................................................................................................................................................................................................................................

1. Notează doi termeni din Textul 1 și doi termeni din Textul 2 care aparțin câmpului lexico-semantic ***al familiei***. ………………………………………………………………………………………………………… 4 puncte

7. Prezintă, în 20 – 30 de cuvinte, o trăsătură a textului multimodal, valorificând afișul atașat Textului 1. 6 puncte

......................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

8. Motivează, în minimum 20 de cuvinte, care dintre activitățile prezentate în Textul 1 contribuie la îmbunătățirea legăturilor dintre membrii familiei tale. 6 puncte …………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...

B.

1. Transcrie, din articolul de dicționar, sensul din Textul 2 al cuvântului subliniat. 2 puncte

**SÍNGUR, -Ă,** *singuri, -e,* adj. **1.** (Despre oameni) Care nu este însoțit de nimeni, fără niciun tovarăș, fără altcineva. ♦ Singuratic (**1**), solitar, izolat, retras; părăsit. **2.** Prin forțele sale, fără ajutorul, intervenția, îndemnul, voia cuiva; din proprie inițiativă. ♦ De la sine. **3.** (Precedând substantivul) Numai unul; unic. *Singurul drum spre oraș.* ♦ (În construcții negative) Niciun. *Nu putea articula un singur cuvânt.* ♦ (Adverbial) Numai, doar. *Singur tu nu mi-ai plăcut.* **4.** (Determină subiectul sau obiectul; uneori ține locul numelui) (Eu sau tu, el etc.) însumi (însuți, însuși etc.) chiar eu (sau tu, el etc.) în persoană. *Am eu singur grijă.* – Lat. **singulus.**  (Dicționarul explicativ al limbii române)

..................................................................................................................................................................

1. Seria care conține toate cuvintele despărțite corect în silabe este:
2. Pe-ntru, co-pi-i-lor
3. Ne-vo-i-le, săp-tă-mâ-na-le
4. Ac-ti-vi-tă-ți-lor, fa-mi-lie
5. Pro-prii-le, zi-lni-ce

Scrie litera corespunzătoare răspunsului corect: 2 puncte

1. Scrie, în fiecare casetă, litera corespunzătoare răspunsului corect:

* Activitățile zilnice …. unei familii trebuie organizate pentru a putea face față provocărilor de zi cu zi:

1. a
2. ai
3. ale
4. al 4 puncte

* Plimbările prin natură și practicarea unor sporturi …………… relaxare:

1. aduc
2. aduce
3. aduceți
4. aducem 4 puncte

* …………. copil îi plac poveștile.

1. Oricare
2. Oricărui
3. Oricărei
4. Oricăror 4 puncte
5. Rescrie secvența „Prin aceste acțiuni, legăturile emoționale se îmbogățesc și se consolidează”, modificând numărul verbului, astfel încât enunțul să fie corect.

……………………………………………………………………………………………………………… 4 puncte

1. Completează tabelul de mai jos cu informațiile corecte. 4 puncte

În enunțul „***Matilda plecă singură la biblioteca publică a statului***.”, cuvintele indicate au funcție sintactică de:

|  |  |
| --- | --- |
| Cuvântul | Funcția sintactică |
| plecă |  |
| la biblioteca |  |
| publică |  |
| a statului |  |

1. Imaginează-ți că participi la activitate anunțată în afișul atașat Textului 1. Scrie, în minimum 20 de cuvinte, un mesaj de mulțumire adresat organizatorilor. În redactarea răspunsului tău, vei utiliza:

– un verb la modul indicativ;

– enunț exclamativ. 8 puncte

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. Rescrie enunțul de mai jos, corectând greșelile de orice fel.

*Cu totul acidental întâlneşti părinţi care, sunt exact opusul celor descris mai sus şi nu manifestă niciun interes faţă de copii lor*. 4 puncte

………………………………………………………………………………………………………………………………………………………………………………………………………………………………………………………...

**SUBIECTUL al II-lea**

1. Motivează, în minimum 20 de cuvinte, faptul că ***amabilitatea***este o valoare universală. În formularea răspunsului tău, vei porni de la replica bibliotecarei „Vrei să te ajut să găsești una frumoasă cu multe poze” din Textul 2, valorificând și experiența personală sau de lectură. 6 puncte

……………………………………………………………………………………………………………………………………………………………………………………………………………………………………………………………………………………………………………………………………………………………………………………… ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

2. Scrie, în 70 – 120 de cuvinte, rezumatul Textului 2. 14 puncte

În redactarea răspunsului tău, trebuie:

‒ să formulezi ideile principale și ideile secundare, dovedind înțelegerea textului;

‒ să prezinți evenimentele în succesiune logică;

‒ să respecți regulile de alcătuire a unui rezumat;

‒ să te încadrezi în numărul de cuvinte indicat.

Pentru conținutul rezumatului vei primi 10 puncte, iar pentru redactarea acestuia, 4 puncte.

Notă! Punctajul pentru redactare se acordă numai dacă se dezvoltă subiectul propus și se respectă numărul minim de cuvinte indicat.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

SAU

Imaginează-ți că ai participat, însoțit de unul dintre părinți, la lansarea unei cărți (,,Matilda” de Roald Dahl sau o altă carte preferată). Redactează un email de 80-120 de cuvinte către prietenul/prietena ta, care să cuprindă împărtășirea unei emoții din timpul participării la această activitate. Introdu o secvență narativă și una descriptivă.

În redactarea răspunsului tău, trebuie:

* să respecți convențiile specifice unui email;
* să introduci o secvență narativă și una descriptivă;
* să prezinți o emoție trăită în timpul participării la această activitate;
* să respecți numărul de cuvinte.

Pentru conținutul rezumatului vei primi 10 puncte, iar pentru redactarea acestuia, 4 puncte.

Notă! Punctajul pentru redactare se acordă numai dacă se dezvoltă subiectul propus și se respectă numărul minim de cuvinte indicat.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………